v060009 - jf
                                         udskrift
                                              af
                         sø- & handelsrettens dombog
                                        ____________
den 27. februar 2007 blev af retten i sagen
v-9-06
webnet 4u2 a/s
(advokat michael christiani havemann ved advokat kristina andersen)
mod
egmont magasiner a/s
(advokat kim w. nielsen)
afsagt følgende
                                           d o m:
indledning og påstande
sagens spørgsmål er om gastrocorner og gastroshop for virksomheder drevet på
hjemmesider er til hinder for gastro for et månedsmagasin om mad og vin mm.
     sagsøgeren, webnet 4u2 a/s (webnet), har nedlagt påstand om at sagsøgte, egmont
magasiner a/s (egmont), skal anerkende at være uberettiget til samt ophøre med anven-
delse af navnet gastro i forbindelse med samtlige sine udgivelser - herunder internet-
hjemmesider og tidsskrifter - der vedrører emnerne mad, vin, oplevelser, livsstil mv., og at
egmont til webnet skal betale 100.000 kr. med procesrente fra sagens anlæg den 20. januar
2006.
     egmont har påstået frifindelse og for så vidt angår betalingspåstanden subsidiært beta-
ling af et mindre beløb.
                                               -2-
sagsfremstilling
webnet driver hjemmesiden www.gastrocorner.dk på hvis forside der er forskellige ga-
stronomiske nyheder med henvisninger til nærmere oplysninger, ligesom der er henvis-
ning til indkøbsmuligheder på ”gaveshoppen” med link til www.gastroshop.dk. endvidere
er der en søgeside og sider om køkken, mad, vin og shop. i højre side på de enkelte sider er
annoncer. der er muligheder for at søge på spisested, leverandør, opskrift og leksikon. der
er også mulighed for tilmelding til nyhedsbrev. der er nogle artikler og en række henvis-
ninger til artikler, for de flestes vedkommende dagbladsartikler. hjemmesiden blev regi-
streret den 7. august 2000.
     der er fremlagt en hjemmeside dateret den 26. april 2006, og den aktuelle udgave af
hjemmesiden er forevist under hovedforhandlingen.
     der er også fremlagt og forevist en udgave af hjemmesiden for www.gastroshop.dk
hvorpå webnet reklamerer for artikler til brug for fremstilling og servering af mad og
drikke. der er ikke eksterne annoncer på denne hjemmeside. hjemmesiden har registre-
ringsdato 15. juli 2002.
     egmonts månedsmagasin ”gastro” blev udsendt første gang i oktober 2005. der er
fremlagt et eksemplar af nr. 6 udgivet i april 2006. bladet indeholder en række artikler om
mad, drikkevarer, restauranter mm. samt annoncer for køkkener og biler. egmont har den
4. juli 2005 oprettet hjemmesiden www.gastro.dk som i det væsentlige indeholder omtale af
det aktuelle magasin og sider om mad, vin og restauranter med oplysninger om indkøbs-
muligheder mv. der er ikke eksterne annoncer på hjemmesiden. på hjemmesiden oplyses
at målgruppen for ”gastro” er ”manden mellem 25 og 60 med overskud til det gode liv - på
tallerkenen, i glasset og på rejsen”.
     varemærket gastro <f> blev registreret den 25. oktober 2005 for varer og tjeneste-
ydelser i klasse 9, 16 og 41 med ansøgningsdato den 5. juli 2005. det ser således ud:
     webnet gjorde i brev af 28. december 2005 indsigelse mod egmonts anvendelse af be-
tegnelsen gastro. egmont afviste kravet.
                                                -3-
     webnet har endvidere gjort indsigelse mod patent- og varemærkestyrelsens registre-
ring af gastro. det seneste i korrespondancen herom er brev af 14. december 2006 hvor-
med webnet over for styrelsen fremlagde en række fakturaer, ordrebekræftelser og ny-
hedsbreve med datoer i tiden fra 2001 til 2006 til dokumentation af at selskabet havde taget
gastrocorner og gastroshop i brug som varemærker.
     webnet har fremlagt et print af et nyhedsbrev sendt pr. mail den 11. juni 2004 til en
jan sode. webnet har endvidere fremlagt en kuvert fra et modtaget brev med adressat
”gastro” og med webnets postadresse.
forklaringer
leo christiansen har forklaret at han er kokkefaglærer og restauratør samt medejer af
webnet. gastrocorner gik i luften den 1. januar 2000. hjemmesiden bringer og har
hele tiden bragt artikler af venner, bekendte og freelancere om gastronomiske emner. end-
videre bringer siden omtale af og links til artikler om mad og drikke i andre medier. i star-
ten var det et mødested for gastronomisk interesserede med udveksling af erfaringer og ar-
tikler. efterhånden har det udviklet sig til et internetmagasin for mad og drikke og rejser af
gastronomisk karakter, herunder udlandsrejser. webnet har en database der er tilgængelig
fra hjemmesiden, med ca. 2.000 artikler om mad og drikke. hjemmesiden bringer også op-
skrifter, såvel professionelle som mere traditionelle kogebogsopskrifter. besøg på hjemme-
siden kan opgøres til 25.000-30.000 om måneden.
     webnet startede hjemmesiden gastroshop i 2004. den benyttes overvejende af
private forbrugere.
     i 2005 havde man i webnet overvejelser om at sælge hjemmesiderne. gennem advokat
michael christiani havemann var man i maj 2005 i forbindelse med aschehoug a/s der
indgår i egmont-koncernen. aschehoug viste interesse for at udsende et blad i forbindelse
med hjemmesiderne. vidnet lavede i den forbindelse et oplæg af 6. juli 2005 der blev afle-
veret til aschehoug. advokat havemann rykkede aschehoug i august, men da var asche-
houg ikke interesseret.
     webnet har modtaget henvendelser fra personer der troede at magasinet gastro var
produceret af webnet. der forekommer næsten daglige forvekslinger. også annoncører
kommer ofte i tvivl om hvem der er hvem, og det er forekommet at annoncører har foreslå-
et annoncekampagner fælles for magasinet og hjemmesiden. webnet kan ikke dokumente-
re et tab fra disse forvekslinger eller på andet grundlag.
                                                -4-
     driften af hjemmesiderne har indtil nu været underskudsgivende.
     gastrocorner er det første der dukker op når man googler på ”gastro”. webnet
har betalt for at blive fremhævet på google.
tine senger har forklaret at hun er markedsdirektør i egmont magasiner. idéen til
gastro opstod i 2004. man mente der manglede et magasin med mad, vin og rejser for
mænd. udviklingsprojektet havde arbejdstitlen ”roast” og de foretog en kollisionsundersø-
gelse af dette navn den 13. januar 2005. de lavede et prøvemagasin som gennem gallup
blev præsenteret for udvalgte grupper. rapporten fra gallup af 31. marts 2005 viste interes-
se for bladet, men titlen faldt ikke i prøvebrugernes smag. man overvejede en tid ”bistro”,
men efter fællesmøde den 29. juni 2005 blev man enige om at det skulle være noget med
”gastronomi”. en kollisionsundersøgelse i patent- og varemærkestyrelsen den 1. juli 2005
viste at der på området for magasiner ikke var kollision mellem ”gastro” og andre vare-
mærker. de foretog ikke undersøgelser på nettet. domænet www.gastro.dk blev registreret
den 4. juli 2005. de havde på det tidspunkt ikke kendskab til gastrocorner eller
gastroshop, og det havde de heller ikke da bladet blev lanceret den 30. oktober 2005.
de havde under hele processen, som foregik meget lukket, ikke forbindelse med asche-
houg a/s.
     bladet markedsføres i egne publikationer, i dagspressen og tv og på internettet.
     de sælger ikke annoncer på www.gastro.dk som primært er beregnet på markedsfø-
ring af bladet.
     vidnet er ikke bekendt med forvekslinger mellem parterne.
     det er på magasinområdet meget almindeligt med navne der ligner hinanden.
parternes argumenter
webnet har anført at gastrocorner og gastroshop varemærkeretligt har særpræg
og er taget i brug som varemærker. ibrugtagningen fremgår af hjemmesiderne, kundebreve
og de fakturaer der er fremlagt.
     beskyttelsesomfanget for varemærker der er taget i brug, er lige så stort som beskyttel-
sesomfanget for registrerede mærker. forskellen mellem de to mærketyper er alene
spørgsmålet om beviset for ibrugtagningstidspunktet.
     brugen af gastro for et køkken- eller gastronomisk magasin er i strid med webnets
varemærkerettigheder. der er lighed mellem parternes produkter, et køkkenmagasin og
                                                 -5-
køkkenhjemmesider der bringer artikler om gastronomi i vid forstand. målgrupperne er de
samme: personer med interesse for mad og vin, køkken mv. yderligere krænker egmont
webnets rettigheder ved at anvende gastro.dk for hjemmesiden knyttet til bladet. denne
anvendelse viser også at der ikke er grund til at skelne mellem brugen af varemærket på
nettet og i den trykte magasinpresse. afgørende er at mærket bruges for en vare eller tjene-
steydelse; om det sker på nettet eller i kiosker er ikke af betydning for om der er opstået va-
remærkeret ved brug.
     det har ingen betydning om det antages at gastrcorner efter nice-klassifikationen
bør placeres i klase 35, en klasse som egmont har valgt ikke at registrere gastro i. web-
nets virksomhed går videre end til salg af reklameplads, derfor ville en klassificering som
annoncesælger være for snæver.
     bedømt som annoncesælgere, må parterne ganske ligestilles: egmont sælger reklame-
plads i magasinet, mens webnet sælger reklameplads på en hjemmeside. det er også i
denne henseende uden betydning at egmont udgiver et trykt magasin, mens webnet dri-
ver et magasin på internettet.
     der er mærke-lighed, da gastro er hele det krænkende mærke som genfindes som
de to første og markante stavelser i webnets mærker. i hvert fald er det nærliggende at der
hos brugeren eller køberen opstår den tanke at der må være en forbindelse mellem
gastro på den ene side og gastrocorner og gastroshop på den anden side.
     vederlagskravet støttes på at brugen af gastrocorner og gastroshop er ube-
rettiget. egmont må antages at have været i ond tro dels på grund af forbindelsen mellem
parterne inden registreringen og ibrugtagningen af gastro, dels fordi egmont ved søg-
ning på nettet ikke kunne undgå at støde på gastrocorner og gastroshop. det er
ikke altid tilstrækkeligt at foretage kollisionsundersøgelser i patent- og varemærkestyrel-
sen.
     egmont har anført at webnet ikke har godtgjort at have taget gastrocorner og
gastroshop i brug som varemærker på det tidspunkt egmont indgav ansøgning om re-
gistrering af gastro. beviset for ibrugtagning kan ikke føres ved demonstration af hjem-
mesiderne i dag eller ved at fremlægge nyere udskrifter af hjemmesider. afgørende må væ-
re forholdene på ansøgningstidspunktet den 5. juli 2005.
     at gastrocorner og gastroshop er taget i brug som domænenavne, er ikke i
sig selv bevis for benyttelse af betegnelserne som varemærker. hertil kræves at de er taget i
                                               -6-
brug for bestemte produkter, dvs. som kendetegn for varer eller tjenesteydelser. nyheds-
brevene hvoraf der er fremlagt et eksemplar der er internt, beviser ikke ibrugtagning.
     hvis det antages at gastrocorner og gastroshop er taget i brug, må man
komme til at gastrocorner kan være taget i brug for annoncesalg, mens gastro-
shop er taget i brug for salg af køkkenudstyr mv., formentlig til professionelle. da egmont
ikke sælger køkkenudstyr, er der varemærkeretligt ikke kollision mellem gastro og
gastroshop. hvis gastrocorner antages at være taget i brug for annoncesalg, så
rækker beskyttelsen ikke videre end netop til annoncesalg som er reklamevirksomhed i va-
reklasse 35. hertil kommer at webnet sælger annoncer på hjemmesiden, mens egmont
sælger annoncer der indrykkes i bladet gastro. der er således ikke konkurrence mellem
parterne. det må også antages at målgrupperne er forskellige. gastrocorner og
gastroshop henvender sig fortrinsvist til professionelle, mens gastro’s målgruppe er
almindelige forbrugere.
     gastrocorner må anses for at være beskrivende som betegnelse for et sted der be-
skæftiger sig med mad og drikke. hvis der overhovedet er et særpræg, må det være meget
svagt. gastroshop er klart deskriptivt: en forretning der sælger køkkenting.
     der er ikke dokumentation for at egmont bevidst skulle have taget gastro i brug vi-
dende om webnets hjemmesider. en andenhånds oplysning om henvendelse til et helt an-
det selskab i egmont-koncernen beviser ikke at egmont magasiner var i ond tro.
     endelige bestrides for en ordens skyld at webnet har lidt et tab der skal kompenseres.
rettens afgørelse
egmont driver virksomhed med udgivelse af magasiner og har den 25. oktober 2005 med
ansøgningsdato 5. juli 2005 fået registreret gastro <f> som varemærke for et livsstilsma-
gasin af samme navn der beskæftiger sig med mad, vin, oplevelser, rejser m.v., og som sæl-
ges til forbrugere. endvidere sælger bladet annonceplads til erhvervsvirksomheder.
gastro blev registreret i klasserne 9, 16 og 41. sidstnævnte klasse omfatter uddannelses-
virksomhed, undervisningsvirksomhed, underholdningsvirksomhed, sportsarrangementer
og kulturelle arrangementer.
     webnet driver hjemmesiderne www.gastrocorner.dk og www.gastroshop.dk der er
taget i brug henholdsvis i 2000 og 2004. gastrocorner.dk indeholder artikler om mad og vin
mv. og navnlig henvisninger til artikler herom i dagspressen og andre magasiner. hjemme-
                                                -7-
siden har annoncer (og bannerreklamer) for mad- og drikkevarer, restauranter mv. samt
henvisninger til gastroshop.dk hvor man kan købe køkkenudstyr i vid forstand.
     retten finder at kunne fastslå at gastrocorner og gastroshop er taget i brug
som varemærker for de erhvervsmæssige aktiviteter der foregår på hjemmesiderne, herun-
der salg og formidling af salg af varer og tjenesteydelser samt annoncering.
     gastrocorner må opfattes som suggestivt for et sted der beskæftiger sig med mad
og drikke, men sammensætningen af ”gastro” og ”corner” er ikke uden særpræg efter de
beskedne krav som i praksis gælder på dette område, hvorfor mærket for så vidt er egnet til
at adskille indehaverens varer og tjenester fra andres, jf. varemærkelovens § 2.
     sammensætningen af de hver for sig lidet karakteristiske dele ”gastro” og ”shop” til
gastroshop for et sted hvorfra der forhandles køkkenudstyr i vid forstand, kan heller
ikke frakendes særpræg.
     da egmont imidlertid ikke har taget gastro i brug for afsætning af varer eller tjene-
steydelser af den art der forhandles fra webnets hjemmesider, er der for så vidt ikke lighed
mellem varer eller tjenesteydelser, og webnets ret til varemærket gastroshop giver
derfor ikke grundlag for at forbyde egmont at benytte gastro som varemærke for maga-
sinet, jf. varemærkelovens § 4, stk. 1, nr. 2.
     et navn som gastrocorner der i væsentlig grad er suggestivt eller associerende,
bør, også under hensyn til ikke at begrænse brugen af forstavelsen gastro urimeligt, kun
tillægges et snævert beskyttelsesområde. gastro er identisk med de første stavelser af
gastrocorner, og corner er i forhold til gastro lidet sigende. begge parter sælger
annonceplads eller reklameplads til virksomheder inden for nærings- og nydelsesmiddel-
branchen, webnet sælger aktuelt reklameplads på sin hjemmeside gastrocorner.dk, mens
egmont sælger annonceplads i magasinet, men der kan i fremtiden også komme konkur-
rence om annonceplads på nettet. det må derfor, uanset det begrænsede beskyttelsesom-
råde og uanset at sammenfaldet af varer og tjenesteydelser er begrænset til reklameplads,
antages at der er en risiko for forveksling, herunder at det kan antages at der er forbindelse
mellem mærkerne.
     herefter må der gives webnet medhold i påstand 1.
     da egmonts benyttelse af gastro herefter er uberettiget i forhold til webnet, og da
benyttelsen af gastro må tilregnes egmont som uagtsom, har webnet krav på rimeligt
vederlag for den uberettigede benyttelse og eventuelt også på erstatning for tab. der er ikke
                                                -8-
påvist noget afsætningstab eller tab som følge af markedsforstyrrelse. godtgørelsen for den
uberettigede benyttelse af gastro fastsættes til 10.000 kr.
     i sagsomkostninger skal egmont til webnet betale 20.500 kr. hvoraf 500 kr. er godtgø-
relse for retsafgift.
                                         thi kendes for ret:
egmont magasiner a/s skal anerkende at være uberettiget til samt ophøre med anvendelse
af navnet gastro i forbindelse med samtlige sine udgivelser - herunder internethjemme-
sider og tidsskrifter - der vedrører emnerne mad, vin, oplevelser, livsstil mv.
inden 14 dage skal egmont magasiner a/s til webnet 4u2 a/s betale 10.000 kr. med pro-
cesrente fra den 20. januar 2006 samt 20.500 kr. i sagsomkostninger.
ole lundsgaard andersen                         jens feilberg                   uffe thustrup
                                             (sign.)
                                          ___ ___ ___
                               udskriftens rigtighed bekræftes
                               p.j.v. sø- og handelsretten, den
